b'\n_START_ARTICLE_\nKingdom Hearts III\n_START_SECTION_\nMaailmat\n_START_PARAGRAPH_\nPeliss\xc3\xa4 n\xc3\xa4hd\xc3\xa4\xc3\xa4n edellisten osien tapaan Disneyn ja sek\xc3\xa4 pelisarjaa varten keksittyj\xc3\xa4 maailmoja. Julkistusvideossa n\xc3\xa4ytettiin Kohtalon saaret ja Twilight Town. Toisessa teaserissa n\xc3\xa4ytettiin ensimm\xc3\xa4inen Disney-maailma Olympus Coliseum. Vuoden 2015 E3-messuilla Square paljasti uuden trailerin, jossa n\xc3\xa4ytettiin uusi Disney-maailma, mik\xc3\xa4 sijoittuu Kaksin karkuteill\xc3\xa4 -elokuvaan. Messun aikana oltiin my\xc3\xb6s kysytty Arendellin maailman olevan peliss\xc3\xa4, joka sijoittuu elokuvaan Frozen \xe2\x80\x93 huurteinen seikkailu (2013), mutta vastausta ei saatu. Elokuvaan Big Hero 6 perustuva maailma vahvistettin vuonna 2015 D23-tapahtumassa, jossa n\xc3\xa4ytettiin konseptikuva, miss\xc3\xa4 Sora ratsastaa Baymaxin kyydiss\xc3\xa4. Vuoden 2017 D23-tapahtumassa paljastettiin Toy Story -elokuvaan pohjautuva maailma, jota n\xc3\xa4ytettiin uudessa trailerissa.\n_START_SECTION_\nHahmot\n_START_PARAGRAPH_\nSora, Aku Ankka ja Hessu ovat j\xc3\xa4lleen p\xc3\xa4\xc3\xa4henkil\xc3\xb6in\xc3\xa4. Muina palaavina hahmoina ovat Riku, Kairi, kuningas Mikki, mestari Eraqus, Terra, Aqua, Ventus, Lea, Roxas, Xion, Ienzo, Hayne, Pence, Olette, Samu Sirkka, Tiku ja Taku, Yen Sid, Chirithy ja Ansem Viisas._NEWLINE_Xehanort palaa p\xc3\xa4\xc3\xa4vihollisena kaikissa viidess\xc3\xa4 muodossaan: mestari Xehanort, Syd\xc3\xa4met\xc3\xb6n \xe2\x80\x9dAnsem, Pimeyden Etsij\xc3\xa4\xe2\x80\x9d, Nobody Xemnas, nuori Xehanort ja Terra-Xehanort. Sivullisina vihollisina ovat Xigbar, Sa\xc3\xafx, Vanitas, Marluxia, Larxene, Demyx, Luxord, Vexen, Rikun kopio sek\xc3\xa4 Disney-hahmot Pahatar ja Musta Pekka.\n_START_SECTION_\nJuoni\n_START_PARAGRAPH_\nMestari Xehanortin palattua Yen Sid alkaa koota \xe2\x80\x9dseitsem\xc3\xa4\xc3\xa4 valon vartijaa\xe2\x80\x9d est\xc3\xa4\xc3\xa4kseen Xehanortin suunnitelman luoda uusi \xcf\x87-miekka (\xcf\x87-blade). Sora, josta Xehanort melkein onnistui aiemmin tekem\xc3\xa4\xc3\xa4n yhden \xe2\x80\x9dkolmestatoista pimeydest\xc3\xa4\xe2\x80\x9d, on menett\xc3\xa4nyt suuren osan voimistaan ja l\xc3\xa4htee Akun ja Hessun kanssa matkustamaan muiden maailmojen halki l\xc3\xb6yt\xc3\xa4\xc3\xa4kseen uudelleen \xe2\x80\x9dher\xc3\xa4tt\xc3\xa4misen voiman\xe2\x80\x9d, kyvyn tuoda menetetyt syd\xc3\xa4met takaisin. Sill\xc3\xa4 v\xc3\xa4lin Riku ja kuningas Mikki matkustavat pimeyden maailmaan etsim\xc3\xa4\xc3\xa4n Aquaa, kun taas Kairi ja Lea harjoittelevat omien avainmiekkojensa k\xc3\xa4ytt\xc3\xb6\xc3\xa4._NEWLINE_Radiant Gardenissa Ienzo l\xc3\xb6yt\xc3\xa4\xc3\xa4 Ansem Viisaan tutkimustiedot ja selville, ett\xc3\xa4 Soran sis\xc3\xa4ll\xc3\xa4 ovat my\xc3\xb6s Roxasin, Ventusin ja Xionin syd\xc3\xa4met. Riku p\xc3\xa4\xc3\xa4ttelee uuden Organisaatio XIII:n j\xc3\xa4senten mielten p\xc3\xa4\xc3\xa4sseen nykyaikaan asettumalla Vexenin luomien ihmiskopioiden sis\xc3\xa4\xc3\xa4n, jolloin Sora p\xc3\xa4\xc3\xa4tt\xc3\xa4\xc3\xa4 k\xc3\xa4ytt\xc3\xa4\xc3\xa4 ihmiskopioita saadakseen Roxasille oman kehon. Sill\xc3\xa4 v\xc3\xa4lin Syd\xc3\xa4met\xc3\xb6n \xe2\x80\x9dAnsem\xe2\x80\x9d matkustaa pimeyden maailmaan siepatakseen Ansem Viisaan ja turmellakseen Aquan syd\xc3\xa4men pimeydell\xc3\xa4. Vexen, joka paljastuu Ansem Viisaan kaksoisagentiksi, kuitenkin vapauttaa mestarinsa ja toimittaa Ienzolle ylim\xc3\xa4\xc3\xa4r\xc3\xa4isen ihmiskopion, josta valmistella keho Roxasille. Riku ja Mikki l\xc3\xb6yt\xc3\xa4v\xc3\xa4t pimeyden valtaan joutuneen Aquan ja samaan aikaan Sora l\xc3\xb6yt\xc3\xa4\xc3\xa4 Kohtalon saarilta (Destiny Islands) mestari Eraqusin avainmiekan ja onnistuu sen avulla p\xc3\xa4\xc3\xa4sem\xc3\xa4\xc3\xa4n Aquan olinpaikkaan, karkottamaan pimeyden Aquan syd\xc3\xa4mest\xc3\xa4 ja tuomaan h\xc3\xa4net takaisin valon maailmaan. Sora, Aku ja Hessu seuraavat Aquaa Unholan linnaan (Castle Oblivion), jonka Aqua muuttaa takaisin L\xc3\xa4hd\xc3\xb6n maaksi (Land of Departure). Organisaatioon liittynyt Vanitas hy\xc3\xb6kk\xc3\xa4\xc3\xa4 heid\xc3\xa4n kimppuunsa, mutta Sora l\xc3\xb6yt\xc3\xa4\xc3\xa4 \xe2\x80\x9dher\xc3\xa4tt\xc3\xa4misen voiman\xe2\x80\x9d ja onnistuu palauttamaan Ventusin syd\xc3\xa4men ja her\xc3\xa4tt\xc3\xa4en t\xc3\xa4m\xc3\xa4n unestaan._NEWLINE_Sora, Riku, Kairi, Aku, Hessu, Mikki, Lea, Aqua ja Ventus selvitt\xc3\xa4v\xc3\xa4t tiens\xc3\xa4 Avainmiekkojen hautausmaalle (Keyblade Gravyard), mutta pimeyden riivaama Terra ja lauma Syd\xc3\xa4mett\xc3\xb6mi\xc3\xa4 ly\xc3\xb6v\xc3\xa4t heid\xc3\xa4t helposti. Sora her\xc3\xa4\xc3\xa4 limbomaailmassa nimelt\xc3\xa4 Viimeinen maailma (The Final World). Unensy\xc3\xb6j\xc3\xa4 Chirithyn sek\xc3\xa4 Nimett\xc3\xb6mien T\xc3\xa4htien avulla Sora saa fyysisen muotonsa takaisin, mutta paikalle ilmestynyt nuori Xehanort varoittaa, ett\xc3\xa4 \xe2\x80\x9dher\xc3\xa4tt\xc3\xa4misen voiman\xe2\x80\x9d liika k\xc3\xa4ytt\xc3\xb6 johtaisi oman syd\xc3\xa4men menett\xc3\xa4miseen. Kairin avulla Sora palaa takaisin valon maailmaan ja ajassa takaisin hetkeen juuri ennen kukistumistaan. Ephemerin ja muiden entisen avainmiekan k\xc3\xa4ytt\xc3\xa4jien henget kukistavat Syd\xc3\xa4mett\xc3\xb6mien lauman usuttamalla avainmiekat n\xc3\xa4iden kimppuun, mink\xc3\xa4 j\xc3\xa4lkeen \xe2\x80\x9dvalon vartijat\xe2\x80\x9d kukistavat suurimman osan Organisaation j\xc3\xa4senist\xc3\xa4 ja l\xc3\xa4hett\xc3\xa4v\xc3\xa4t n\xc3\xa4m\xc3\xa4 takaisin omiin aikoihinsa, Terran saadessa kehonsa takaisin itselleen ja oman kehon saaneen Roxasin vapauttaessa Xionin, josta oli tehty Organisaation kolmastoista j\xc3\xa4sen._NEWLINE_Xehanort oli luonut jokaisen "pimeyden etsij\xc3\xa4n" taistelusta v\xc3\xa4hint\xc3\xa4\xc3\xa4n yhden "valon vartijan" kanssa kopion omasta avainmiekastaan. Ollessaan viimeinen j\xc3\xa4ljell\xc3\xa4 oleva Organisaation j\xc3\xa4sen, h\xc3\xa4n yllytt\xc3\xa4\xc3\xa4 Soran, Rikun ja Mikin kimppuunsa tuhoamalla Kairin kehon, mink\xc3\xa4 j\xc3\xa4lkeen h\xc3\xa4n yhdist\xc3\xa4\xc3\xa4 kaikki avainmiekkansa kopiot luodakseen n\xc3\xa4ist\xc3\xa4 \xcf\x87-miekan ja kutsuakseen Valtakunnan Syd\xc3\xa4met valon maailmaan. Mikin neuvosta Sora, Aku ja Hessu k\xc3\xa4ytt\xc3\xa4v\xc3\xa4t Xehanortin kyky\xc3\xa4 matkata ajassa t\xc3\xa4t\xc3\xa4 vastaan ja siirtyv\xc3\xa4t Scala ad Caelumiin, maailmaan, jossa Xehanort ja Eraqus aikoinaan oppivat avainmiekan k\xc3\xa4yt\xc3\xb6n. H\xc3\xa4vitty\xc3\xa4\xc3\xa4n taistelun Soraa, Akua ja Hessua vastaan Xehanort paljasti todellisen suunnitelmansa olleen k\xc3\xa4ytt\xc3\xa4\xc3\xa4 Valtakunnan Syd\xc3\xa4mi\xc3\xa4 vajottamaan maailmat pimeyteen vain luodakseen uuden maailman, jota h\xc3\xa4n hallitsisi ja jossa ei olisi lainkaan pimeytt\xc3\xa4. Sora kuitenkin sanoo, ett\xc3\xa4 oikea hallitsija hyv\xc3\xa4ksyy, ettei ihmisten kohtaloa voi m\xc3\xa4\xc3\xa4r\xc3\xa4t\xc3\xa4 n\xc3\xa4iden puolesta. Toisten avainmiekan k\xc3\xa4ytt\xc3\xa4jien tultua paikalle, Eraqusin syd\xc3\xa4n ilmestyy Terran sis\xc3\xa4lt\xc3\xa4 ja taivuttelee Xehanortin luopumaan suunnitelmastaan ja antamaan \xcf\x87-miekan Soralle. Eraqusin ja kuolemaa tekev\xc3\xa4n Xehanortin syd\xc3\xa4met yhtyv\xc3\xa4t Valtakunnan Syd\xc3\xa4nten kanssa, j\xc3\xa4tt\xc3\xa4en maallisen maailman taakseen, mink\xc3\xa4 j\xc3\xa4lkeen Sora ja h\xc3\xa4nen yst\xc3\xa4v\xc3\xa4ns\xc3\xa4 lukitsevat \xcf\x87-miekalla Valtakunnan Syd\xc3\xa4met uudelleen ja palaavat Avainmiekkojen hautausmaalle._NEWLINE_Xionin kerrottua, ettei Kairi ollut kuollut, Sora p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 etsim\xc3\xa4\xc3\xa4n t\xc3\xa4t\xc3\xa4 k\xc3\xa4ytt\xc3\xa4\xc3\xa4kseen "her\xc3\xa4tt\xc3\xa4misen voimaa" tuomaan h\xc3\xa4net takaisin. Mikin varoituksista huolimatta Sora vannoo viel\xc3\xa4 palaavansa. Mikki, Aku ja Hessu palaavat Disney-linnaan. Terra, Aqua ja Ventus palaavat L\xc3\xa4hd\xc3\xb6n maahan ja j\xc3\xa4tt\xc3\xa4v\xc3\xa4t Eraqusin avainmiekan linnan pihalle muistomerkiksi. Roxas, Xion, Lea ja heid\xc3\xa4n kanssaan sovinnon tehnyt Isa (Sa\xc3\xafxin todellinen min\xc3\xa4) asettuvat asumaan Twilight Towniin. Radiant Gardenissa Ansem Viisas, Ienzo ja Even (Vexenin todellinen min\xc3\xa4) onnistuvat luomaan ihmiskopiosta kehon Namin\xc3\xa9lle, jonka Riku vie my\xc3\xb6hemmin tapaamaan Soraa ja t\xc3\xa4m\xc3\xa4n yst\xc3\xa4vi\xc3\xa4 Kohtalon saarille. Saarilla Sora ja Kairi viett\xc3\xa4v\xc3\xa4t viel\xc3\xa4 lyhyen hetken yhdess\xc3\xa4 ennen kuin Sora menett\xc3\xa4\xc3\xa4 syd\xc3\xa4mens\xc3\xa4 ja katoaa._NEWLINE_Lopputekstien j\xc3\xa4lkeen n\xc3\xa4ytetyss\xc3\xa4 kohtauksessa Xigbar (Braigin Nobody) ker\xc3\xa4\xc3\xa4 talteen Xehanortin oikean avainmiekan, kaivaa Avainmiekkojen hautausmaalta esiin salaper\xc3\xa4isen mustan laatikon ja kutsuu paikalle nelj\xc3\xa4 viidest\xc3\xa4 Ennustajasta (Foretellers): Iran, Acedin, Gulan ja Invin, paljastaen olevansa oikeasti n\xc3\xa4iden entinen oppilastoveri Luxu, joka oli siirt\xc3\xa4nyt vuosikymmenten ajan syd\xc3\xa4mens\xc3\xa4 kehosta toiseen. Luxu alkaa kertoa heille alkuper\xc3\xa4isen Avainmiekkasodan j\xc3\xa4lkeisist\xc3\xa4 tapahtumista, Pahattaren ja Mustan Pekan tarkkaillessa heit\xc3\xa4 salaa. Takaumakohtauksessa nuori Eraqus ja nuori Xehanort aloittavat uuden \xc5\xa1akkipelin, joka ennustaa Soran palaavan ja tulevan kohtaamaan Luxun, Ennustajat ja Mestareiden mestarin.'